Qo‘shiqchi Rianna pardoz-andozi uchun haftasiga 50 ming dollar sarflashi ma’lum bo‘ldi

Amerikalik qo‘shiqchi Rianna kosmetik protseduralar uchun bir haftada 50 ming dollar sarflaydi, deya xabar bermoqda Segodnya.ua.

Kiprik bo‘yicha mutaxassis Rianna bilan 24/7 rejimida aloqada bo‘lib turadi. “Rianna unga yakshanba kuni kechki 11 da qo‘ng‘iroq qilib, ishga chaqirishi odatiy holdir”, — deya qo‘shiqchining yaqinlaridan biri Look nashriga ma’lum qildi.
Uning ta’kidlashicha, Rianna yuzini parvarish qilishga alohida e’tibor bilan yondashadi va kosmetolog huzurida juda ko‘p vaqtini o‘tkazadi. U lazer terapiyasi yordamida yuz terisidagi teshikchalarni kichraytiradi, kislorod niqoblari va fotokomplekslardan foydalanadi.
Qo‘shiqchi sochlarini parvarishlash uchun ham pullarini ayamaydi: uning kun-tun ishlaydigan stilistlari bor. U sochini bir marta turmaklatishga so‘nggi marta 7 ming dollar sarflagan.